Bjordal kirke

Bjordal kirke (Bjordal kyrkje) er en langkirke fra 1906 i Bjordal ved Fuglsetfjorden i Høyanger kommune i Vestland fylke. Byggverket er i tømmer og har 160 plasser. Arkitekt for bygget var Victor Nordan. Kirken ligger fint til med utsikt over dalen og fjorden. Kirken er den første på stedet, og før den ble bygget sognet folket i området til Kyrkjebø kirke på nordsiden av Sognefjorden, en lang båtreise unna. Bjordal kirke er sammen med Ortnevik kirke sognekirker i Bjordal og Ortnevik sogn i Sunnfjord prosti. Frem til prestegjeldene ble faset ut fra 2004 lå kirken i Lavik prestegjeld. Referanser Eksterne lenker (no) «Bjordal kirke». Kirkesøk. Den norske kirke. (no) «Bjordal kirke». Kulturminnesøk. Riksantikvaren – Direktoratet for kulturminneforvaltning. Kart over Bjordal gravplass (Høyanger kirkelige fellesråd) Kart over Bjordal gravplass (Allslekt)